2

2

                                      
                                                                                                                                                          PATVIRTINTA
Šiaulių miesto savivaldybės mero 
2026 m. rugpjūčio 19 d. potvarkiu 
Nr. M-1216
STUDIJŲ PARAMOS SUTARTIS

20      m.                                d. Nr. 
Šiauliai

              Šiaulių miesto savivaldybės (toliau – Savivaldybė) administracija, atstovaujama Savivaldybės administracijos direktoriaus_____________________________________________, ir
(vardas, pavardė)
______________________________________________________ (toliau – studentas arba mokinys),
                                         (vardas, pavardė, asmens kodas)
vadovaudamiesi Šiaulių miesto savivaldybės tarybos 2022 m. gegužės 5 d. sprendimu Nr. T-194 ,,Dėl Šiaulių miesto studijų paramos skyrimo tvarkos aprašo patvirtinimo“ ir įgyvendindami Šiaulių miesto savivaldybės švietimo programos priemonę „Bendradarbiauti su aukštosiomis, profesinėmis ir bendrojo ugdymo mokyklomis, socialiniais-ekonominiais partneriais, ruošiant specialistus“ (Nr. 08-01-05), sudarė šią sutartį. 

I SKYRIUS
SUTARTIES DALYKAS

1. Šalių susitarimas, kurio pagrindu skiriama studijų parama Lietuvos Respublikos pilietybę turinčiam asmeniui iki 29 metų amžiaus (įskaitytinai), studijuojančiam Lietuvos arba užsienio aukštojoje mokykloje, ir Šiaulių miesto profesinio mokymo įstaigoje besimokančiam mokiniui, kuris, baigęs studijas ar mokymąsi, įsidarbina pagal įgytą kvalifikaciją ne trumpiau kaip 3 metams per 5 metų laikotarpį Šiaulių miesto savivaldybės teritorijoje veikiančioje įmonėje ar įstaigoje ne mažesniu nei 0,5 etato darbo krūviu. 

II SKYRIUS
SUTARTIES ŠALIŲ ĮSIPAREIGOJIMAI

2. Savivaldybės administracija įsipareigoja: 
2.1. pervesti ___ bazinių socialinių išmokų dydžio sumą kartą per semestrą ar pusmetį, išskyrus liepos ir rugpjūčio mėnesius, į šioje sutartyje studento arba mokinio nurodytą asmeninę sąskaitą banke. Studijų parama nemokama studijų ar mokymosi pertraukimo (akademinių atostogų, studijų sustabdymo dėl nėštumo ir gimdymo ar atostogų vaikui prižiūrėti, iki jam sueis 3 metai, dėl privalomosios pradinės karo tarnybos atlikimo Lietuvos Respublikos karo prievolės įstatymo nustatyta tvarka, baigiamojo darbo atidėjimo) metu. Studijų paramos gavėjo mobilumo atvejais (dalinės studijos užsienio aukštojoje mokykloje pagal mainų programas arba studijuojant pagal jungtinę studijų programą) paramos mokėjimas nenutraukiamas;
2.2. užtikrinti, kad asmens duomenys bus tvarkomi teisėtai.
3. Studentas arba mokinys įsipareigoja:
3.1. studijuoti ar mokytis jo su studijų ar mokymo įstaiga sudarytos studijų ar mokymosi sutarties sąlygomis ir nenutraukti sutarties be svarbių priežasčių;
3.2. baigęs studijas ar mokymąsi, per 30 kalendorinių dienų pateikti Savivaldybės administracijos Švietimo skyriui studijų ar mokymosi baigimą įrodančių dokumentų (diplomo ir jo priedų) patvirtintas kopijas;
3.3. baigęs studijas ar mokymąsi, per 90 kalendorinių dienų įsidarbinti pagal įgytą kvalifikaciją ne trumpiau kaip 3 metams per 5 metų laikotarpį savivaldybės teritorijoje veikiančioje įmonėje ar įstaigoje, kuri nėra tiesiogiai įtraukta į tarptautinių sankcijų sąrašus ir nėra tiesiogiai ar netiesiogiai susijusi su sankcionuotais subjektais per valdymo struktūrą ar vykdomą veiklą, ne mažesniu nei 0,5 etato darbo krūviu ir Savivaldybės administracijos Švietimo skyriui pateikti įsidarbinimo faktą patvirtinantį dokumentą;
3.3.¹ tais atvejais, kai studentas, baigęs bakalauro studijas, nepertraukiamai tęsia aukštesnės pakopos magistrantūros studijas, 90 kalendorinių dienų terminas įsidarbinti po bakalauro studijų baigimo nėra taikomas, tačiau prievolė įsidarbinti pagal įgytą kvalifikaciją ir dirbti savivaldybės teritorijoje veikiančioje įmonėje ar įstaigoje, kuri nėra tiesiogiai įtraukta į tarptautinių sankcijų sąrašus ir nėra tiesiogiai ar netiesiogiai susijusi su sankcionuotais subjektais per valdymo struktūrą ar vykdomą veiklą, ne mažesniu nei 0,5 etato darbo krūviu ne trumpiau kaip 3 metus per 5 metų laikotarpį, skaičiuojamą nuo bakalauro studijų baigimo dienos, išlieka. Į šį laikotarpį įskaitomas ir magistrantūros studijų metu pagal įgytą kvalifikaciją savivaldybės teritorijoje veikiančioje įmonėje ar įstaigoje dirbtas laikas. Įsidarbinimo faktą patvirtinantį dokumentą studentas privalo pateikti Savivaldybės administracijos Švietimo skyriui ne vėliau kaip per 10 darbo dienų nuo įsidarbinimo dienos;
3.4. įvykdęs įsipareigojimą dirbti ne trumpiau kaip 3 metus per 5 metų laikotarpį, per 5 darbo dienas informuoti Savivaldybės administracijos Švietimo skyrių ir pateikti tai patvirtinančius dokumentus;
3.5. studijų ar mokymosi paramos gavėjas, nutraukęs sutartį ar nevykdydamas sutarties įsipareigojimų, privalo grąžinti iš Savivaldybės gautą pinigų sumą per 6 mėnesius nuo Savivaldybės administracijos raštiško įspėjimo dėl sutarties nutraukimo pagal sutartyje numatytus įsipareigojimus ir atsakomybę, išskyrus atvejus, kai:
3.5.1. teisės aktų nustatyta tvarka Asmens su negalia teisių apsaugos agentūrai prie Lietuvos Respublikos socialinės apsaugos ir darbo ministerijos nustačius 0–25 procentų dalyvumo lygį (iki 2023 m. gruodžio 31 d. – darbingumo lygį);
3.5.2. miršta;
3.6. sutarties įgyvendinimo metu informuoti Savivaldybės administracijos Švietimo skyrių apie telefono numerio, elektroninio pašto pasikeitimą.
3.7. laikytis Europos Sąjungos, Jungtinių Tautų, kitų tarptautinių organizacijų ir Lietuvos Respublikos teisės aktuose įtvirtintų tarptautinių sankcijų reikalavimų, jų nepažeisti ir neapeiti.

III SKYRIUS
ŠALIŲ ATSAKOMYBĖ

4. Už sutartinių įsipareigojimų nevykdymą arba netinkamą vykdymą sutarties šalys atsako Lietuvos Respublikos teisės aktų nustatyta tvarka.

IV SKYRIUS
ASMENS DUOMENŲ TVARKYMAS

5. Šalys garantuoja, kad sutarties pagrindu gautus ar kitaip sužinotus asmens duomenis saugos ir tvarkys taip, kaip tai numatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
6. Šalys atsako už neteisėtą duomenų naudojimą, atskleidimą, paskelbimą, praradimą ir sunaikinimą Bendrojo duomenų apsaugos reglamento ir Lietuvos Respublikos teisės aktų nustatyta tvarka.

V SKYRIUS
GINČŲ NAGRINĖJIMO TVARKA

7. Ginčai, kylantys iš sutarties vykdymo, sprendžiami šalių derybomis, o nepavykus susitarti – Lietuvos Respublikos teisės aktų nustatyta tvarka.

VI SKYRIUS
SUTARTIES GALIOJIMAS, PAKEITIMAS, NUTRAUKIMAS

8. Sutartis įsigalioja nuo jos pasirašymo ir galioja iki visų sutartinių įsipareigojimų įvykdymo.
9. Sutarties sąlygos privalomos visoms sutarties šalims. Sutartis gali būti keičiama arba pildoma šalių raštišku papildomu susitarimu. Visi sutarties pakeitimai ir papildymai yra neatskiriamos sutarties dalys.
10. Vienašališkai sutartis nutraukiama, jeigu sutarties galiojimo metu nustatoma, kad paramą gaunantis asmuo pažeidė ar apėjo tarptautines sankcijas, nustatytas Europos Sąjungos, Jungtinių Tautų, kitų tarptautinių organizacijų ar Lietuvos Respublikos teisės aktais, arba jam buvo pritaikytos tokios sankcijos;
11. Savivaldybės administracija gali vienašališkai nutraukti sutartį, jeigu paramos gavėjas pažeidė ar apėjo tarptautines sankcijas, nustatytas Europos Sąjungos, Jungtinių Tautų, kitų tarptautinių organizacijų ar Lietuvos Respublikos teisės aktais. Tokiu atveju paramos gavėjas įsipareigoja grąžinti visas gautas paramos lėšas į Savivaldybės nurodytą sąskaitą per 14 (keturiolika) kalendorinių dienų nuo reikalavimo pateikimo dienos.
12. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai sutarties šaliai.
13. Sutartis nutraukiama šalių susitarimu arba vienašališkai Lietuvos Respublikos teisės aktuose ir šioje sutartyje nustatytais pagrindais ir tvarka.

VII SKYRIUS 
SUTARTIES ŠALIŲ REKVIZITAI IR PARAŠAI

	Šiaulių miesto savivaldybės administracija
Juridinio asmens kodas 188771865
Adresas: Vasario 16-osios g. 62,
LT-76295 Šiauliai
Tel. (+370 41) 386 471
El. p. svietimas@siauliai.lt
AB „Swedbank“ Šiaulių skyrius
Banko kodas 73000
A. s. LT30 7300 0100 9374 1771

Savivaldybės administracijos direktorius
A. V.
________
(parašas)


                          (vardas, pavardė)
	Studentas arba mokinys
 Adresas: ____________________________
 LT- ______________ Šiauliai
 Tel._________________________________
 El. p.________________________________
Bankas______________________________
Banko kodas _________________________
A. s. ________________________________
       
             
             Studentas arba mokinys

              ____________
                       (parašas)
       
____________________________________
                  (vardas, pavardė)


			 
